Փրկված սերունդ

**«Փրկված սերունդ»** (), 1959 թվականի խորհրդային ֆիլմ, որը նկարահանել է  ռեժիսոր Յուրի Պոբեդոնոսցևը:

## Սյուժե
Ֆիլմը պատմում է ուսուցչուհի Անտոնինա Վասիլևնայի մասին, որը կարողացել է պաշարված Լենինգրադից Կիրովի մարզ տարհանել և դաստիարակել մի քանի որբ երեխաներ:

### Իրական հիմք
Հայրենական մեծ պատերազմի ժամանակ Կիրովի մարզում եղել է ավելի քան 200 գիշերօթիկ հաստատություն՝ Լենինգրադից տարհանված երեխաներով։

Կարծիք կա, որ ֆիլմի սյուժեն հիմնված է Կիրովի մարզի Պրոսնիցկի շրջանի Ուտրոբինո  գյուղի № 97 մանկական գիշերօթիկի պատմության վրա, որը ձևավորվել է Լենինգրադի Կիրովի գործարանի  № 20 մանկապարտեզի տարհանումից հետո. նրա ղեկավար Աննա Գրիգորիեւնա Էլկինան տարել 150 երեխաների և 12 աշխատակիցների, ավելի ուշ երեխաների մի մասը տեղափոխվել է Չելյաբինսկ, ուր տարհանվել է Կիրովի գործարանը

Բայց սցենարի հեղինակ Ալեքսանդր Շտեյնի խոսքով՝ դրա հիմքում նրա տպավորություններն են 1943 թվականին մի գիշերօթիկ հաստատություն այցելելուց, որը ղեկավարում էր նրա քույրը։ Սցենարը գրվել է 1944 թվականին, և միայն 1958 թվականին վերաշարադրվել է հեղինակի կողմից` հաղթահարելով այն ժամանակ թարմ տպավորություններով գրված տեքստի ակնարկային բնույթը (հեղինակը ինքը հաջող չէր համարում այս աշխատանքը), ավելացվել է մեկ տեսարան՝ ինքնակենսագրական, որտեղ մորը տեսնելու համար ճակատից մեկ օրով վերադարձած  նավաստին, ինչպես պարզվում է, պարերի ժամանակ միակ տղամարդն էր, բացի բայան նվագող տղայից,  և հերթով պարում է բոլոր կանանց հետ:

## Դերերում

* Ռաիսա Կուրկինա - Անտոնինա Վասիլևնա
* Կիրա Ժարկովա - Մատվեևնա
* Նիկոլայ Ելիզարով - Մորոզով
* Անաստասիա Ֆիլիպովա - Եկատերինա Միտրոֆանովնա
* Ալեքսանդր Դեգտյար - Վասիլի
* Վյաչեսլավ Շալևիչ - Նիկոլայ
* Եվգենի Տետերին - բժիշկ
* Օլգա Մարկինա - Ելենա Պետրովնա
* Մարինա Գավրիլկո - մորաքույր Դուսյա
* Միխայիլ Տրոյանովսկի - Լաբչինսկի
* Ալեքսեյ Բարնդիկ - Դյոմին
* Բորիս Տոկարև - Վիկտոր Իվանով
* Օլգա Վելիկանովա - Ֆենկա
* Սաշա Բարաբանով - Դոլգով
* Վալերի Զուբարև - Սերգունկա
* Վադիմ Զախարչենկո - վարորդ
* Վերա Լիպստոկ - Ստեպանի կինը
* Բորիս Կորդունով - ռազմական վիրաբույժ
* Նատալյա Սելիվերստովա - էպիզոդ
* Նիկոլայ Կուզմին - Ստեպան, Լիզայի հայրը
* Իգոր Բոգոլյուբով - Վիկտորի հայրը
* Մայա Բլինովա - Սամսոնովա
* Նիկոլայ Գարին - ռազմական խորհրդի անդամ
* Զոյա Տոլբուզինա - Զինա, ուսուցիչ
* Ալեքսանդր Աֆանասև - Պրոկուրով
* Մարգարիտա Ժարովա - կոլտնտեսուհի
* Նիկոլայ Յուդին - դպրոցի պահակ
* Օլեգ Մոկշանցև - ռազմական բժիշկ

## Քննադատություն
Քննադատությունը ֆիլմը համարել է թույլ, միջին։ Այդպես է գնահատվել նաև դերասանների խաղը:

Միևնույն ժամանակ, քննադատները բարձր են գնահատել փոքրիկ դերասանների աշխատանքը, օրինակ` նշվել է, որ Բորիս Տոկարևը «խաղացել է անկեղծ, համոզիչ, նուրբ»։

## Ծանոթագրություններ

## Աղբյուրներ
* Спасенное поколение // Советские художественные фильмы: 1958—1963 / ВГКФ, Москва. — М.: Искусство, 1968. — стр. 88

## Գրականություն
* Березницкий Ян — Без лирического волнения (О кинофильме «Спасенное поколение») // Искусство кино, № 2, 1960, — стр. 37-40.
* Ковалевская И. — «Спасенное поколение» // Советский экран, № 24, 1959. — стр. 6.
* Штейн Александр — «Спасенное поколение». Повесть для кинематографа. // Искусство кино, № 11, 1958. — стр. 43 — 91

Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ռուսերեն ֆիլմեր
Կատեգորիա:Ֆիլմեր Հայրենական մեծ պատերազմի մասին